मास्टर गौरीदत्त गी चुप लग्गी पेई। स्कूल बी रविकांत दियां गल्लां उन्दें मत्थे पर बिसकलां पांदियां रेइयां। जीवन दी गेंई गेंई पर खशाम्द ऐ। खशाम्द दा गै दूआ ना जमाना साजी ऐ रविकांत ने उन्दे मनैं दे दुखदे तार छेड़ी उड़े हे। उसी कल त्रकालें दी इक सधारन घटना चेते आई गेई। ओ टयूशन पढ़ान गेदा हा। सामने घरै दी मालकन खड़ोती दी ही—इक पढ़ी लिखी सभ्य ते बसदे घरै दी लक्ष्मी। उन्ने हत्थ जोड़ी नमस्ते कीती। उसने सिरै गी इक निक्का हारा झटका देइयै, मुण्डी फिरकाइयै गलाया “काका जी खल्ल आओ, मास्टर आया ऐ।”